Rukkimaarjapäeval, 15. augustil tähistas Tartu Maarja kogudus oma kiriku nimepäeva, mis südapäeval algas konverentsiga.  Pärastlõunal kuulati ansambli Rohehää kontserti, laste jaoks oli oma programm. Õhtusel jumalateenistusel teenisid praost Tiit Salumäe Haapsalust ja koguduse õpetaja Peeter Paenurm, kaasa teenis Michael Heckmanni ansambel Ligua Animata, solistid Monika Helme ja Sirje Kaasik.  Kogudusemajas Õpetaja 5, kus ka konverentsi peeti, avati  fotonäitus «Suured pisiasjad», kus Peeter Paenurme fotoobjektiiv on kinni püüdnud ehk märkamatuidki pisiasju kirikuist.